Diversity Jobs - Spring Mobile Retail Sales Consultant- Van Nuys in Van Nuys, California, United States
Retail Sales Consultant- Van Nuys
Retail Sales Consultant- Van Nuys in
Retail Sales Consultant- Van Nuy... Must-have budget keukenapparatuur van de Lidl en Kruidvat in week 46 - Pagina 2 van 4
Volgende#2 Kruidvat aanbiedingen week 46 2019 By Rian Truter on November, Wednesday 25 2015 in 2015, Life, Wine 6
Dit is weer tyd vir die jaarlikse Faithveiling en die genooides se beursies staan wyd oop vir dié goeie saak.
Beyers veil op en vertel stories. Tussen al dié, is daar veral een wat by my vassteek.
Die staaltjie oor Sakkie Kotze se sêgoed. Sakkie die wynmaker van Le Bonheur. Sakkie wat ook reeds sy plek om die Here se langtafel ingeneen het.
Sakkie het glo die manier gehad om te sê: ’n man moet ’n way hê.
Amper asof ’n man/mens sonder ’n way, maar vaal en oninteressant is. Amper identiteitsloos.
Hierdie woorde van Sakkie het my onwillekeurig oor my eie way laat wonder (skielik sing Frank Sinatra saggies in die agtergrond I did it my way…
Het ek ’n way? En as ek een het, waarheen gaan hierdie way van my?
Is dit net my way wat tel en te hel met jou way?
Is dit my way wat maak dat ek die pad byster raak en weerlose mense in Parys afmaai?
Is dit my way om my beursie so vol as moontlik te kry en dan my waarde en sekuriteit daaraan te meet?
En so kan ek aangaan, maar vanoggend lees ek van Fransie (Francois Lourens) se way:
Aan die einde van Fransie se lewe hier op aarde gaan dit nie oor hoeveel hy gehad het nie, maar hoeveel hy gegee het. Nie hoeveel hy gespaar het nie, maar hoeveel hy opgeoffer het en opreg lief gehad het. Al wat hy saam gevat het, is dit wat hy op aarde weggegee het. Fransie het die fees van die lewe met ander gedeel. Mag hy nou die Hemelse fees beleef. (1956 – 2015)
Ek glimlag so half tussen die nat in my oë en sien vir Sakkie en Fransie (en seker Frank ook) om die langtafel met ’n glas Le Bonheur cabernet in die hand en hulle sing:
Sakkie was reg.
’n Man móét ’n way hê!
Kobus Gelderblom: Brandewyn se meester!
By Rian Truter on November, Wednesday 12 2014 in 2014, Wine 2
Saam met Kobus in die Paarl.
Brandewyn het nie brieke nie en brandewyn laat my staan, is die twee gedagtes wat my brein laat gis terwyl ek Paarl toe ry om met Kobus Gelderblom oor brandewyn te gaan gesels. Want hulle sê, as daar iemand is wat iets van brandewyn af weet, dan is dit Kobus.
Self sal ek my nie eintlik as ’n brandewynkenner, of selfs as ‘n brandy-en-coke-man beskou nie, maar ek weet darem dat brandewyn iets is wat ’n mens nie sommer ligtelik moet opneem nie. Daar is baie meer aan brandewyn as nét die massakonsumpsie saam met Coke of water!
Kobus Gelderblom het vir 26 jaar vir KWV, die laatste 15 as hoof brandewynmeester, gewerk voor hy in 2012 sy die ding by Mountain Spirit begin doen het. Terwyl hy by KWV werksaam was, het Kobus nie net toekennings vir die beste brandewyn in die wêreld ontvang nie, maar ook ’n vaatjie vol ander medaljes. Om presies te wees: 5 dubbel goud, 40 goud en 78 silwer medaljes!
Maar voor ek verder Kobus se lof besing… Jy het seker al begin wonder wie is die man dan nou eintlik?
Kobus is in Bellville gebore en getoë. Skool gegaan by die Laerskool Excelsior en by Hoërskool Bellville. Volgens hom het hy egter op skool baie meer in die buitemuurs as die akademie belang gestel. As kranige sportman speel hy op hoërskool eerste span krieket en rugby.
Na skool was dit weermag toe. Upington se hitte en die korporaals van 8 SAI het vir hom gewag.
Na voltooiing van sy diensplig, begin hy in 1986 by Brandvlei Kelder as parshulp werk en later word hy as assistent-wynmaker aangestel. Dit was dan ook gedurende hierdie tydperk dat KWV hom vra om by hul konsentraataanleg in Robertson te gaan werk. Na een jaar op Robertson benodig KWV ’n wyndeskundige, maar om vir dié posisie te kon kwalifiseer, moes Kobus eers gaan swot.
Sy studentedae aan die Kaapse Technikon was, veral die eerste jaar, iets besonders. Kobus was ’n uiters gewilde student, want hy was ’n eerstejaar wat sy eie KWV-kwota gehad het! En volgens hom is dit nie altyd tot ’n man se voordeel nie, want saam met dié kwota, kom daar baie ander versoekings! Hy voltooi sy studie in Voedseltegnologie en keer na KWV terug om navorsing en produkontwikkeling te doen.
Hierna word hy brandewyntegnoloog en later, soos reeds genoem, brandewynmeester. As brandewynmeester was hy verantwoordelik vir die totale proses van die maak van brandewyn. Letterlik van die druif tot in die bottel! Gedurende sy tyd by KWV het hy op verskeie proepanele gedien en onder andere ’n ogie gehou oor die distillasie- en verouderingsproses by al die kelders. En om alles af te rond, was hy verantwoordelik vir die versnyding van ander produkte soos jenewer en likeurs. Kobus het ook as een van ses internasionale beoordelaars op die beoordelingspaneel van die International Spirits Challenge in London gedien.
Nodeloos om te noem dat Kobus gedurende hierdie tydperk wye internasionale blootstelling verwerf het. Hy maak wyn in Duitsland en doen navorsing oor die maak van grappa in Italië en vodka in Rusland. Om net ’n paar te noem!
In 2012 sprei Kobus sy vlerke en begin Mountain Spirit wat op kontrak brandewyn by Oude Molen en Suid-Kaap Wingerde maak. Hy konsulteer ook vir verskeie Suid-Afrikaanse en oorsese maatskappye en wynplase. En boonop verkoop hy ook vate om besig te bly!
Wat doen Kobus as hy nie brandewyn maak, proe of beoordeel nie?
Hy is gelukkig getroud met Hanlie wat hy gedurende een Stilbaaivakansie ontmoet het. Hulle het ’n dogter, Jana (8).
Kobus kan ook ’n gholfstok swaai (voorgee 16) en as hy die kans kry, ry hy agter diere aan. Miskien is dit hoekom hy eers ’n wildbewaarder wou word? Hy ondersteun die WP en die Springbokke en jag as die geleentheid hom voordoen.
Om Kobus nog beter te leer ken, het ek hom die volgende vrae gevra:
Waarom het jy ’n wynmaker geword?
As gevolg van my vakansiewerk in die kelder. Na skool wou ek òf ’n predikant òf wildbewaarder word, maar…
2. Wat is die beste brandewyn/wyn wat jy al ooit gemaak het?
My grootste prestasie was die 2000 Imoya VSOP. Die beste wat ek gemaak het, was Oude Molen VOV 14 jaar.
3. Wat is die beste wyn wat jy gedrink het?
Dit was De la Maine se 125 jare oue konjak. En dit was nogal in Frankryk!
4. As jy nie ’n wynmaker geword het nie, wat dan anders?
Beslis ’n wildbewaarder. Ek wil nog graag betrokke raak by aksies teen renosterstropery.
5. Wat is onafgehandel op jou bucket list?
Op werkgebied wil ek nog met ’n klein landgoedbrandewyn ’n trofee wen. Op persoonlike vlak wil ek ’n rodeo in die VSA gaan bywoon of ’n FA Cup-finaal sien.
Twee honde – staffies. Ons het ook visse probeer, maar dit was nie te suksesvol nie.
7. Wat is jou gewildste TV-program?
8. Watter liedjie sing jy in die kelder/stort/kar?
Ek is nie eintlik ’n groot sanger nie!
9. Wat is jou lewensmotto?
Gee! Sonder om iets terug te verwag.
10. Wat dink jy van bokswyn?
Ek is nie te mal oor bokswyn nie, maar my vrou sal nie daarsonder kan oorleef nie.
11. Watter wyn drink jy as jy nie brandewyn drink nie?
Rooi wyn. Beyerskloof of Wolftrap.
12. In watter kultivar het Jesus die water by die troue in die Nuwe Testament verander?
’n Eksotiese kultivar wat nie meer bestaan nie.
13. Hoe ontspan jy?
Ek maak vuur en braai. Of ek sit langs ’n grensdraad en bekyk die diere.
In die proeglas: Oude Molen VOV
Product description:	14 YEAR OLD POT STILL BRANDY
Parameters Specification Units Comment
Alcohol 40.2 ± 0.2 Vol%
Methanol < 200 g/hℓaa
Reducing sugar 10 ± 0.5 g/ℓ
Colour 79 – 81 %T @ 520nm Rich gold
Haze < 1 NTU’s
Ca < 4 mg/ℓ
Cu < 0.5 mg/ℓ
Fe < 0.5 mg/ℓ
Organoleptical features:Wine made of selected grapes from the Western Cape, double distilled in copper pot stills where after aged in French oak barrels. Blended with care results in complex dried apricot and peach aromas, enhanced by subtle vanilla, sweet tobacco and fig flavours. Complex and balanced with a smooth lingering aftertaste of various fruit. (Inligting verskaf)
Claret is the liquor for boys, port for men; but he who aspires to be a hero must drink brandy. – Samuel Johnson
Art is wine and experience is the brandy we distill from it.– Robertson Davies
Brandewyn se baas! Kobus met een van sy vele toekennings.
Kobus saam met een van sy beste brandewyne in die wêreld: Laborie Alambic.
Gedink brandewyn gaan net saam met water? Kobus verduidelik hoe brandewyn en dim sum mekaar komplimenteer. Foto: Neil Pendoch
Mountain Spirit: www.mountainspirit.co.za
De Wet Viljoen: Spoormaker op Neethlingshof
By Rian Truter on September, Monday 15 2014 in 2014, Wine 2
Saam met De Wet in die proelokaal op Neethlingshof.
Neethlingshof is alombekend vir sy kilometer lange ry dennebome wat as ’n baken langs die M12 na Stellenbosch staan.
Nadat jy deur dié imposante woudtonnel tot by die proelokaal gevorder het, het hierdie 300-jarige wynplaas jou teruggevoer na ’n vervloë tyd van koetse, slawe en skepe in Tafelbaai.
Jy begin glo dat ’n man met ’n hardebolkeil en swaelstertpak jou by die deur gaan ontmoet en vra dat jy eers net ’n bietjie moet sit voor lord Neethling jou sal sien. En terwyl jy wag, maak sommer jou perd dáár vas…
Ongelukkig, of gelukkig, is dit nie die geval nie. Neethlingshof se outydse uiterlike, verbloem sy moderne binnekant – ’n reeks wyne en tegnieke wat nie net die pas aangee nie, maar ook kersvashou by die beste wat die wêreld kan bied.
Die man wat hiervoor verantwoordelik is, dra nie ’n keil of swaelstertpak nie! En boonop is sy van nié Neethling nie!
De Wet Viljoen is al van 2003 die wynmaker, en laat ek sê spoormaker, op Neethlingshof.
Hy het in die wynwêreld van die Breëriviervallei grootgeword. Wyn, en alles wat daarmee gepaard gaan, was dus eintlik van kleins af deel van sy DNA en op die familieplaas, Lemoenpoort, was hy deel van die sewende geslag wat dié plaas bewerk en bewoon het.
Sy skoolloopbaan begin op Doringrivier waar hy een van die somtotaal van 12 kinders in die skool was. De Wet glo dit is hier waar hy sy fondasie in die lewe gekry het. Laerskool op Worcester Primêr volg en hy matrikuleer aan Worcester Gimnasium.
Na skool is hy Universiteit Stellenbosch toe, waar hy eers medies wou studeer, maar volgens hom het ’n ene mev Spies, wat die keuring vir medies gedoen het, hom van goeie beroepsvoorligting voorsien deur reguit te sê hy is te dom om medies te studeer!
Hy besluit op B.Sc. en gedurende sy derde jaar drop die spreekwoordelike pennie en hy besef hy stel tóg in Landbou belang. Lang storie kort; aan die einde van sy studies verlaat hy Stellenbosch met ’n B.Sc-graad in Mikrobiologie en een in Wingerdbou en Wynkunde.
De Wet sê hy beskou hom nie eintlik as ’n kranige sportman nie, maar hy het op skool tog probeer om aan so veel moontlik sportsoorte deel te neem. Selfs atletiek en langafstande – waarin hy laaste gekom het – maar tog die prys vir volharding gekry het.
Dit was egter op universiteit dat die sportgene in die regte volgorde gaan lê het. As inwoner van Huis Visser het die koshuisafrigter hom raakgesien en die uiteinde was dat hy vir Maties se eerste span op stut uitgedraf het.
De Wet is met sy universiteitsliefde en klasmaat, Annelie (nee Schloms), getroud en hulle het drie seuns.
Gedurende 2001 word hy as wynmaker by Wamakervallei Wynmakery op Wellington aangestel en in 2003 op Neethlingshof. Soos die meeste Suid-Afrikaanse wynmakers, het De Wet ook sy vaardighede buite die grense van Suid-Afrika gaan slyp, naamlik twee oeste by La Crema in Kalifornië.
’n Vinnige blik deur die proelokaal op Neethlingshof wys ook dat pryse en toekennings nie ’n vreemde verskynsel vir De Wet is nie. Dubbel Goud by Veritas, internasionale trofeë in London en gereelde Absa Top Tien (Pinotage) is eerder die reël as die uitsondering.
Om die plat op die aarde De Wet nog beter te leer ken, het ek hom die volgende vrae gevra:
Waarom het jy ’n wynmaker geword? Deels uit hardkoppigheid, want ek het geglo ek stel glad nie in landbou belang nie. Met ander woorde; ontkenning. As tweede rede sou ek sê omdat ek daarmee grootgeword het. My pa het ons kinders van kleins af daaraan blootgestel. Ons kon aan tafel saam wyn geniet – natuurlik uit klein glasies! En ek en my broer het die voorreg gehad om saans vir my pa sy drankie te kon skink. Die wynkonsep was daar en dit was iets van ’n vroeë vereenselwiging daarmee. Derdens weet ek my swaer Eric Saayman (toe van Zevenwacht en nou by Riebeeck Kelders) het baie daarmee te doen. Gedurende naweke het ek met my fiets Zevenwacht toe gery en wonderlike tye saam met hom in die kelder deurgebring.
Wat is die beste wyn wat jy ooit gemaak het? Dit was ’n spanpoging, maar dit was Wamakersvallei La Cave 2001 Pinotage.
Wat is die beste wyn wat jy nog gedrink het? ‘n Vega – Sicillia 1975 en ‘n Blanco Vin 1907. (Sien foto onder)
As jy nie ’n wynmaker geword het nie, wat dan anders? Apteker.
Wat is onafgehandel op jou bucket list? Kilimanjaro – maar dit gaan volgende jaar gebeur. En dan so 30 kilogram minder…
Enige troeteldier(e)? ’n Jack Russel en ’n gemmerkat.
Gewildste TV-program? Under the dome. Enige iets wat nie realisties is nie. Sci Fi.
Watter liedjie sing jy in die kelder/stort/kar? U2 se Beautiful day. Ek is ook mal oor Bruce Springsteen en Mike and the Mechanics.
Jou lewensmotto? Doen so veel as moontlik terwyl jy kan.
Wat dink jy van bokswyn? Ek het geen pyn met John se sussie nie. Dit is ’n gemaklike en gerieflike verpakking, maar die kwaliteit van die wyn móét goed wees. Soos in die Skandinawiese lande waar jy dieselfde wyn in die boks as in die bottel kan kry.
Watter wyn drink jy as jy nie jou eie drink nie? Enige wyn wat vir my interessant lyk, maar dit móét lekker wees. Ek soek gedurig na ’n nuwe aroma of neus. Met die kleur is ek nie so veel gepla nie. En dan die kernvraag: Wil ek ’n bottel hiervan opdrink?
In watter kultivar het Jesus die water by die troue in die nuwe Testament verander? Muscat.
Tent of hotel? Tent
Hoe ontspan jy? See, see en weer see! Enige iets wat met die see te doen het. En dan saam met die see: gin en tonic!
In die proeglas: Neethlingshof Sauvignon Blanc 2014
(Inligting deur Neethlingshof verskaf)
The winemaking: The grapes were harvested at the end of January, between 22º to 22.5º Balling. They were crushed and cool-fermented in temperature-controlled stainless steel tanks between 13º and 15º C.
Maturation potential: Ideal for drinking now, it will retain its vibrancy for at least two years.
Food pairing: Enjoy on its own or with poultry, seafood or salads.
Wine makes all things possible. – George RR Martin
Die denneboombaken langs die M12 na Stellenbosch.
Maak jou perd sommer dáár vas.
Die restaurant op Neethlingshof.
Blanco Vin 1907
By Rian Truter on August, Monday 27 2012 in 2012, Wine 0
With Hendrik in the tasting room
This is the response I was hoping for, because it means I can tell you one of Stellenbosch’s best kept secrets. Namely, that you don’t have to go to France to experience real champagne. You can taste Method Cap Classique (MCC) on a small little wine farm, called Chabivin, only a few meters outside Stellenbosch.
The idea for Chabivin originated in 2007 between Hendrik Snyman, a young and passionate South African winemaker, and his French hosts Jean-Pierre and Brigitte Charbaut.
Hendrik was working in the Napa Valley, New Zealand and South Africa, gaining valuable international experience in the making of red and white wines.
But he also wanted to gain experience in making Champagne and he thus contacted the Charbaut family, applying for a winemaking job to gain specialist knowledge about Champagne. The family took him in as a foreign son, teaching him about the French culture, the language, the history and secrets of making fine Champagne the French way. After eight months Hendrik was speaking French as if he was born there!
Their friendship grew stronger and at the end of 8 months’ priceless experience, Hendrik had to return to South Africa due to winemaking responsibilities. In 2008 Jean-Pierre and Brigitte came for their first visit to South Africa and fell in love with the country. With a little bit of imagination, and a few flutes of Champagne, they started Chabivin. In 2009, Hendrik finally decided to manage Chabivin full time, representing the family’s Champagne in South Africa and also pursuing his passion to make a world class sparkling wine.
During 2010, Hendrik stumbled on a small wine farm called Fynbos Winery, only a few hundred meters outside Stellenbosch. At first the owner was reluctant to sell the property but after a few years of renting it to Hendrik and the Charbaut’s, he agreed to sell. And the rest is history.
Fynbos was renamed Chabivin and what was once a garden cottage with a chaotic forest is now a MCC estate with a maturation cellar and soon newly planted bubbly clone Pinot noir and Chardonnay. Most of the work on Chabivin was done by Hendrik himself. Not only is he a creative and talented winemaker, but also builder, designer and fantastic host at Chabivin.
Hendrik was born in Pretoria but grew up in Riviersonderend. He matriculated at Oakdale Agricultural High School in Riversdal where he participated in rugby and cricket.
After school he enrolled for a course Viticulture and Winemaking at Elsenburg Agriculture College and between studies even had enough time to play wing for Maties first team! He chose winemaking for he knew a job in an office would not suit his creative personality.
After graduating, his first harvest as a winemaker was at Windmeul Kelder in Agter-Paarl. After this inaugural harvest he travelled the world to gain experience. Back in South Africa, after his French experience, he struggled to obtain a visa to go back to France and he accepted a position as winemaker at Guardian Peak. This position he filled till he realized he was totally hooked on making sparkling wine.
To get to know Hendrik better, I asked him the following questions:
I am a creative person and winemaking is like art. It tells the story of whom and what you are. It’s liquid poetry! And it’s in nature and you get the privilege to create something unique.
Guy Charbaut while working abroad and locally the base wine of our 2012 MCC.
• The best wine you have drunk?
Champagne Salon 1964 or 1979.
Backpacking in Europe searching for small and unknown wineries.
Alaskan Malamute and a cat.
I don’t have a TV, but when I do watch TV it’s mostly Sport, Mythbusters or Ultimate Survival.
• What songs do you sing in the bar/shower/car?
Chardonnay and Pinot Noir. I also appreciate a local beer brewed by some of our prestige breweries.
• In which wine/cultivar did Jesus changed the water at the wedding reception in the New Testament?
Pinot Noir, because it’s a challenge and Jesus would not have chosen the easy way out!
Play the guitar. Wine tours. Visiting places like Greyton and cooking.
In the tasting glass: Mademoiselle Mégane NV
Age of vines: 3 – 11 years
Yield: 7 – 13 tons/Ha
Alcohol: 11.59% Vol.
pH: 3.18 g/l
In the cellar: Cold fermentation in stainless steel tanks for 4 weeks. Stored in stainless steel tanks until bottling date.
Blend: 100% Chardonnay of Breedekloof origin.
Tasting notes: Crafted from some of the Cape’s finest parcels of Chardonnay, bottle fermented and patient maturation for four years prior to disgorgement – this single varietal sparkling wine erupts from the glass with roast nut, freshly baked brioche and biscotti aromas, while zesty lime and gooseberry flavours refresh and tantalize the palate. Excite the senses with liquid poetry!
Chabivin Champagne & Méthode Cap Classique House
Tel: +27 (0) 21 880 1643
Champagne resembles us. It is made in our image. It bubbles like our spirit; it is piquant like our languages; it sparkles and chatters and is constantly in motion. – Adolph Brisson
As symbols go, champagne is extra ordinary powerful. It makes you feel like it is Sunday and better days are just around the corner. – Marlene Dietrich
Too much of any thing is bad, but too much Champagne is just right. – Mark Twain
Tasting room at Chabivin
Beautiful Stellenbosch mountains. View from Chabivin.
Welcome at Chabivin!
Rudi laat D’Aria se wyne sing!
By Rian Truter on July, Sunday 29 2012 in 2012, Wine 6
Saam met Rudi in D'Aria se proelokaal.
Dis nat en koud in die Kaap toe ek op D’Aria opdaag vir my onderhoud met Rudi von Waltsleben.
Hy is ’n paar minute laat, want hy moes vroegoggend Barrydale of iewers toe vir wynsake en die een lorrie wat moes oplaai was laat en so gebeur dit dat alles in mekaar se pad kom staan.
Maar Rudi, soos ek sal agterkom, laat nie sommer toe dat goed in sy pad kom staan nie. Hy kom letterlik aangehardloop vir ons afspraak. Gefokus en gereed!
Ons verskuif na die warmer binnekant van die restaurant en soos die gesprek vorder, ontdek ek hierdie wynmaker het baie meer fasette as wat ek van weet. Amper soos die russiese Matryoshka-poppies. Net as jy dink jy het nou die laaste van die poppies uitgehaal, ontdek jy daar is nóg een!
Tydens die gesels ontdek ek Rudi von Waltsleben is nie net ’n wynmaker nie. Hy skryf en sing sy eie musiek (nog een uit die noordelike voorstede), is ’n uitstekende sjef, skryf stories en draaiboeke en het boonop ’n graad in die Regte.
Rudi het in Bellville grootgeword en aan die Hoërskool Bellville gematrikuleer. Op skool het hy aan verskeie aktiwiteite deelgeneem en onder andere rugby en krieket gespeel. Hy neem ook Grafiese Kuns as vak en word gedurende sy skoolloopbaan as ‘n Santam Kinderkunswenner aangewys.
Na skool gaan hy Universiteit Stellenbosch toe om Regte te studeer. Hy gaan tuis in Dagbreek en volgens Rudi het die koshuis ’n groot invloed op sy lewe gehad. Dit was dan ook hier waar hy sê hy wyn eers regtig leer waardeer het.
Die kreatiwitiet van die wynmaakproses en sy nuutgevonde liefde vir wyn laat hom dan, terwyl hy nog besig is om regte te studeer, besluit om wynmaker te word. Maar wat Rudi begin, dit maak hy klaar. Hy voltooi sy regstudie en gaan daarna na Elsenburg waar hy hom as wynmaker bekwaam.
Na Elsenburg konsulteer hy vir vir sewe plase in die Paarl waar Nico Vermeulen ’n groot invloed op hom het.
As gevolg van Rudi se pa Johan se verbintenis met die plaas, is Rudi van jongs af met D’Aria gemoeid. Gedurende vakansies het hy wingerd geplant en orals uitgehelp. Aanvanklik het D’Aria net druiwe aan kelders gelewer, maar op aanvraag van die restaurant het daar ’n behoefte na die plaas se eie wyn ontstaan.
Die kelder was dan ook Rudi se idee en van 2007 is hy permanent as wynmaker op D’Aria. Interessant om daarop te let die D’Aria-wyne, as gevolg van Rudi se liefde vir musiek, name het wat met musiek gekoppel is.
Om meer van die mens, Rudi von Waltsleben, te wete te kom het ek hom die volgende vrae gevra:
Ek is nie ’n resepmens nie en daarom het die kreatiwiteit van wynmaak my aangetrek. Soos gesê, ek het eers Regte geswot, maar terwyl ek op Stellenbosch was het ek regtig wyn leer waardeer. Ek het toe besluit om te gaan wyn maak, maar het eers my regskursus voltooi en toe Elsenburg toe gegaan.
Die D’Aria Songbird 2010. (Winemakers Choice Diamond Award 2011)
’n Pinot Noir uit Burgundy. Kan die naam nie meer onthou nie en ’n Chardonnay van Peter Michael uit die Napa Vallei.
Musikant. Ek skryf musiek en sing self. My tweede CD verskyn binnekort.
F1-resies in Monaco; fietstoer deur Viëtnam en Kambodja en salm vang bo in Noorweë.
Geen troelteldiere op die oomblik nie.
Ek kyk nie eintlik TV nie. Om die waarheid te sê ek besit nie een nie.
Alles behalwe my eie musiek.
’n Mens is instaat om alles te doen wat jy wil. My Oupa was vir my ’n voorbeeld hiervan. ’n Mens ken eintlik nie jou limiet nie en wat jy wil doen, dit kan jy.
Daar is niks fout daarmee nie. Dit dra maklik.
’n MCC van Chabivin.
Shiraz. So ‘n groot, vol ronde een.
Braai vleis en luister na musiek. Ek maak ook graag kos. Ek dink ek kook vir ontspanning!
Songbird Sauvignon Blanc
Yield: 6 ton per ha
Analysis: Alc 14% by vol
Vinification: The grapes are picked by hand and placed into small lug boxes. At the cellar, berries are again sorted by hand before going into the press. After pressing, the juice spends about 24 hours on the skins. Most is then transferred into 1 000-litre stainless steel tanks for fermentation, while a small amount (about five percent) goes into the barrel. After three months on the lees, a selection is made from the various tanks and blended with the barrel-fermented component.
Description: A complex Sauvignon blanc, combining aromas and flavours of green pepper, asparagus and goosberries with tropical fruit and hints of grapefruit on the finish. The palate is full, yet elegant.
(021) 801 6772
Ek soek jou in my wynglas, ek soek jou in my dop. Jy loop hier rond in my kop. – Dozi
Die kelder op D'Aria.
Rudi besig met 'n optrede.
By Rian Truter on June, Wednesday 13 2012 in 2012, Life, Wine 8
Beyers en die krewe van Vermont
Dit moes darem seker lekker gewees het om op só ’n plaas te kon grootword?
Mense maak baie keer hierdie opmerking as hulle hoor dat ek en Beyers broers is. Min wetend dat die plaas waarop ons grootgeword het, ’n agterplaas in Kaapstad was! Bygesê, ’n grote, maar darem nog nie só groot dat ’n mens dit ’n plaas kon noem nie.
Behalwe dat Beyers, vir ’n stadsjapie ’n merkwaardige pad in die Suid-Afrikaanse wynbedryf geloop het, is hy ook ’n besondere mens. Ek hoor al hoe sê jy dis maklik om so te sê, want hy is jou broer! Wat kan jy nou eintlik anders sê?
Maar Beyers is nie net ’n wynmaker nie. En dis ook nie van sy wynmaakvaardighede wat ek wil vertel nie; dit kan jy op ander plekke van gaan lees. Hy is ook politikus, kerkmens, kosmaker, geselser en ’n mens-mens. En dit is oor sy omgee vir mense wat ek wil vertel.
Behalwe vir sy omgee vir elke mens, is dit veral die lot van die mense op Stellenbosch se plase wat hom naby aan die hart lê. Dit was dan ook om onder andere na hulle belange om te sien dat hy figuurlik gesproke op ’n trekker, met die leuse Stem Trekker en maak die plaaslewe lekker, die plaaslike politiek binnegery het.
Seer sekerlik een van die uitdagendste probleme wat die wyndistrikte in die gesig staar, is fetale alkoholsindroom. Baie van die gesinne in die wynland word deur alkoholmisbruik geraak; waarvan fetale alkoholsindroom slegs een aspek is.
Die meeste swanger vroue wat hulle aan alkoholmisbruik skuldig maak, besef nie eens die skade wat hulle aan hul ongebore kind aanrig nie. Hulle het in die meeste gevalle geen, of die verkeerde, voorligting rakende alkohol en swangerskap ontvang.
Die hartseer van verstandelike vertraging en geboortedefekte as gevolg van fetale alkoholsindroom het by Beyers gespook om iets aan hierdie saak te probeer doen.
Hy stig dan ’n paar jaar terug as ’n nie-winsgewende artikel 21 maatskappy die Beyers Truter Fetale Alkoholsindroom Hulpfonds. Saam met prominente Suid-Afrikaners soos Chester Williams en Mbhazima Shilowa het hulle net een doel voor oë – om fetale alkoholsindroom vir eens en altyd op sy plek te sit. Deur middel van die Fonds hoop hy dat hulle genoeg fondse sal genereer om programme te implementeer wat hierdie probleem effektief sal kan aanspreek.
Klik op die Faith-ikoon regs van hierdie blog as jy meer van die Faith Fund wil weet. Of as jy voel jy wil ’n bydrae vir hierdie goeie saak maak.
Pinotage-koning; eerder dienaar. Nie op ’n troon nie, maar plat op die aarde tussen sy mense.
Dis my broer, Beyers.
A benefit consists not in that which is done or given, but in the intention of the giver or doer. – Seneca
Beyers is a great speaker; like Peter de Villiers, he doesn’t always make sense but he’s fascinating to listen to! – Koos Kombuis
may be yours and not your inheritors. – Kahil Gibran
Bacchus fluister en ons luister!
By Rian Truter on April, Sunday 15 2012 in 2012, Wine 4
Wat kry jy as jy vier energieke, middeljarige manne te lank in mekaar se geselskap los?
Baie planne … ’n Wyse man het gesê dat ’n mens met baie min in die lewe kan klaarkom, maar as jy nie meer planne het nie, is dit verby met jou.
Een van dié planne was om ons eie wyn te bottel. Hierdie laataandplan het in ’n opwindende projek ontwikkel waaruit myWijn gebore is.
Op Saterdag 3 Maart is ons toe Croydon Estate toe om al ons wynmaakvernuf op die proef te stel. Miskien moet ek ook net noem dat ons teen dié tyd reeds ’n vat wyn (300 bottels) by Corius Visser (wynmaker van Croydon) gekoop en ook ons eie etikette ontwerp en laat druk het.
Al wat nog gedoen moes word, was om die wyn te versny (blend) soos ons dit wou hê. Om te keer dat ons nie ’n te groot gemors aanvang nie, het ons vir Beyers Truter en Corius as konsultante opgekommandeer. Eintlik dink ons wou hulle net sien wat gebeur, want hulle is bang myWijn raak kompetisie vir hulle wyn!
Om die proses aan die gang te kry, het Corius vir ons ses kultivars uitgesit om eers te beoordeel. Ons versnit sou uit enige verhouding van dié kultivars kon bestaan.
Pinotage was die gunsteling onder ons en dit het natuurlik beteken dat Pinotage die basis van myWijn sou vorm. Hierdie uitkoms het mooi by ons planne ingeskakel, want ons het in die agterkop die idee gehad om ’n Cape Blend te probeer maak. Vir die wat nie weet nie, ’n Cape Blend is ’n versnit met ten minste 30% Pinotage, maar met nie meer as 70% nie.
Hierna het ons eers ons eie versnit bymekaar gegooi en besluit Leon se blend was die beste van ons vier se pogings. Die twee professionele wynmakers is vir kommentaar genader en uiteindelik, na byvoegings en weglatings, het ons op ’n blend uitgekom waarmee ons tevrede was.Maar net voor ons amen wou sê, het Bacchus in ons oor kom fluister: Verminder die Merlot met 2% en vermeerder die Caberbet met dieselfde persentasie. En wie is ons om nie te luister as Bacchus praat nie? Gemaak soos hy sê en myWijn was daar!
Ten slotte: ons het gedink ons weet so ietsie van wyn af. Nou weet ons ons weet boggerol! Om iets by mekaar te sit wat drinkbaar is, is ’n kuns. Om ’n kampioenwyn te versny verg tonne vaardigheid, geduld en kennis!
Nou kan ons net nie wag om die kurktrekker sy werk te laat doen nie. En met elke sluk gaan ons weet, dié wyn is myWijn!
Volgende jaar maak ons weer so. Ten minste twee vaatjies!
O ja, voor ek vergeet. myWijn is intussen amptelik geregistreer en die naam behoort wettig en wetlik aan ons.
Naam: As die wyn op jou tafel staan, wil ons nie hê jy moet sê dit is die of daai se wyn nie. Op jou tafel is dit jóú wyn. Met ander woorde my wyn! Die twee woorde is vir die effek as een woord geskryf en die nederlandse spelling van my wyn is erkenning aan onse vriend Jan van Riebeeck wat die wynbedryf in Suid-Afrika kom vestig het. Ook klink die woord wyn later ietwat soos wat dit gespel is! Ons huldig ook soos Beyers die mening dat die inspirasie van myWijn in die tweede helfte van die bottel opgesluit lê.
This well structured full bodied red wine with notes of red and black berries, shows hints of herbs, thus, making this wine suitable for hearty dishes. With well integrated wood, this wine will age for at least three to five years and longer. This depends if one could leave it this long! – Corius Visser (Winemaker: Croydon Estate)
Cultivars: Pinotage, Cabernet Sauvignon, Shiraz, Merlot and Malbec.
In water one sees one’s own face; but in wine one beholds the heart of another. – French Proverb
Making wine is like having children; you love them all, but boy, are they different. – Buddy Finkelstein (co-owner of Judd’s Hill Winery)
All winemakers should possess a good fertile imagination if they are to be successful in their craft. – Max Schubert
Hentie bepan ‘n meesterstuk; of is dit ‘n sluk?
Na afloop van ‘n harde oggend se proe.
Leon besig om te versny.
Nog net so ‘n bietjie, Rust.
Ek dink hulle het dit! Corius en Beyers lyk tevrede.
Parstyd: Nie een maal nie, maar twee!
By Rian Truter on April, Sunday 1 2012 in 2012, Education, Life, Spiritual, Wine 10
Beyers vertel nou die dag dié storie en ek besef dadelik dit sal ‘n goeie tema vir ’n skoolhoof se saalperiode wees. Maar ook ’n baie gepaste post hier net voor Paasfees.
In die Bybel word daar baie na druiwe, wyn en of die wingerdstok verwys. Party bronne beweer tot so veel as 200 keer!
Die wyn waarvan daar in die Bybel gepraat word, is gewoonlik met water verdun en die wynmaakproses was nie so wetenskaplik soos ons dit vandag ken nie. Die druiwe is gepars en die sap is dan deur lappe gefiltreer. Om dit te bewaar, is dit in kleipotte of leersakke gestoor.
Wat egter vir die proses van wynmaak belangrik is, is die feit dat die druiwekorrel gebreek moet word sodat die sap kan uitkom. Die selletjies breek of bars en stel dan die kleur en geur van die druif vry.
Om die soet sap in droë wyn te verander, is ‘n gistingsproses nodig wat weer op sy beurt die suiker in alkohol omskakel. Behalwe vir die omskakel na alkohol, maak die gisting alles in die sap skoon. Dit reinig en suiwer.
Om ’n vonkelwyn te kry, word ’n basiswyn gemaak en daarna word dit nog ’n keer in ’n tenk of in die bottel gegis om die koolsuurgas te ontwikkel wat die bruisende borreltjies in die vonkelwyn vorm.
Nou waarom dié lang storie oor vonkelwyn?
Die analogie behoort voor die hand liggend te wees, want ons as gelowiges is net soos wyn.
Ons moet ook eers gebreek word om die sap en die kleur in ons te laat uitkom. By baie van ons stop die proses daar en ons vorder nie verder as ‘n druiwesapgeloof nie. Soet en lekker, maar sonder werklike substansie.
Ander weer gaan deur een gistingsproses en vorder tot ’n basiswyngeloof. Drinkbaar en verouder mooi met tyd.
Die gelukkiges onder ons kry die voorreg om twee keer gesuiwer of gelouter te word. Dit is in die meeste gevalle nie lekker nie en dit gaan gepaard met jeremiades en tonne betwyfeling. Maar as jy dit oorleef, dan is die borrels daar! Dan is die vonkelwyngeloof daar. Gereed om die prop te laat skiet en uit te jubbel dat ons Verlosser leef!
Om só te kan leef dat ander te alle tye die borrels in jou lewe sien en om saam te bid dat die Here ons daagliks soos vonkelwyn skoon sal maak – nie een keer nie, maar twee!
Ek is die ware wingerdstok en my Vader is die boer. – Johannes 15:1
drink the wine with a merry heart. – Ecclesiastes 9
Men are like wine – some turn to vinegar, but the best improve with age. – Pope John XXIII, 1881-1963
Image: Indra Harsaputra